b'\n_START_ARTICLE_\nUSS Noble (APA-218)\n_START_SECTION_\nPalvelus\n_START_PARAGRAPH_\nTammikuussa 1945 alus l\xc3\xa4hti Okinawan maihinnousuun. Sotatoimien p\xc3\xa4\xc3\xa4ttyess\xc3\xa4 alus avusti sotavankien kuljetuksissa Koreasta Filippiineille. Alus osallistui my\xc3\xb6s operaatio Magic Carpetiin kuljettaen kotitutettavia Tyynelt\xc3\xa4 merelt\xc3\xa4 Yhdysvaltoihin._NEWLINE_Alus kuului vuosina 1946-1949 Atlantin laivastoon kotisatamanaan Norfolkin laivastotukikohta Virginiassa. Alus palasi San Diegoon 13. syyskuuta 1949, josta se siirtyi Mare Islandin laivastontelakalle huollettavaksi Korean sodan alkaessa kes\xc3\xa4kuussa 1950. Elokuussa alus l\xc3\xa4hti Koreaan osallistuakseen syyskuussa Inchonin maihinnousuun, mink\xc3\xa4 j\xc3\xa4lkeen alus kuljetti Yhdysvaltain ja sen liittolaisten joukkoja Koreaan ja Koreasta. Hein\xc3\xa4kuussa 1953 alus osallistui operaatio Big Switchiin kuljettaen sotavankeja Koje Dosta Inchoniin aseleposopimuksen mukaisesti._NEWLINE_Vapauduttuaan sotatoimista alus oli koulutusteht\xc3\xa4viss\xc3\xa4 Tyynenmeren sek\xc3\xa4 it\xc3\xa4- ett\xc3\xa4 l\xc3\xa4nsi osissa. Vuonna 1955 alus evakuoi kiinalaisia Tachenista Formosalle._NEWLINE_Kuuban kriisin alkaessa 27. lokakuuta 1962 alukselle siirrettiin 1\xc2\xa0400 merijalkav\xc3\xa4en sotilasta varusteineen, mink\xc3\xa4 j\xc3\xa4lkeen se l\xc3\xa4hti Karibialle yhdess\xc3\xa4 Tyynenmeren laivaston maihinnousuosaston kanssa. Alus palasi San Diegoon joulukuussa ja oli purjehduksella Tyynenmeren l\xc3\xa4nsiosissa maaliskuussa 1963 yhdess\xc3\xa4 7. laivaston maihinnousuosien kanssa._NEWLINE_Alus palasi San Diegoon joulukuussa 1963, miss\xc3\xa4 se oli valmius- ja koulutusteht\xc3\xa4viss\xc3\xa4. Alus poistettiin palveluksesta 1. hein\xc3\xa4kuuta 1964, mink\xc3\xa4 j\xc3\xa4lkeen se siirrettiin Mare Islandin laivastontelakalle valmisteltavaksi siirtoon Espanjalle osana MAP-ohjelmaa.\n_START_SECTION_\nEspanjan laivasto\n_START_PARAGRAPH_\nAlus luovutettiin Espanjalle 19. joulukuuta San Franciscossa. Espanjan laivasto otti aluksen palvelukseen nimell\xc3\xa4 Arag\xc3\xb3n (TA11). Alus poistettiin alusrekisterist\xc3\xa4 1. tammikuuta 1982 ja se myytiin romutettavaksi 1987.'